قبائیلی امور کی وزارت
ٹرائفیڈ،قبائلی امورکی وزارت ، وزارت ثقافت اور لال بہادرشاستری نیشنل اکادمی آف ایڈمنسٹریشن کے اشتراک سے دوروزہ -جی آئی مہوتسوکاانعقاد کرے گا
نئی دہلی ،2؍مارچ :وزیراعظم کے ووکل فارلوکل اورآتم نربھربھارت بنانے کے ویژن کو مدنظررکھتے ہوئے ٹرائبل کوآپریٹومارکیٹنگ ڈیولپمنٹ فیڈریشن لمیٹڈ  ، قبائلی امورکی وزارت ،حکومت ہند لال بہادرشاستری نیشنل اکیڈمی آف ایڈمنسٹریشن  ، مسوری اور وزارت ثقافت ، حکومت ہند کے اشتراک سے 4اور5مارچ ، 2021کوجی آئی مہوتسوکا انعقاد کررہاہے ۔لال بہادرشاستری اکیڈمی آف ایڈمنسٹریشن  کے احاطے میں منعقد ہونے جارہے اس مہوتسومیں جی آئی مصنوعات کے 40سے زیادہ مجاز فروخت کنندگان قبائلی دستکارحصہ لیں گے اوراپنی مصنوعات کو پیش کریں گے ۔
جی آئی مہوتسوکا مقصد ملک بھرکے مختلف جی آئی مصنوعات کو پیش کرنا ہے تاکہ زیرتربیت آئی اے ایس افسران کو ایسی مصنوعات کے بارے میں مزید بیدارکیاجاسکے اور انھیں حساس بنایاجاسکے تاکہ وہ ہندوستان کی مالامال ثقافتی وراثت کو بہترڈھنگ سے سمجھ سکیں اوراپنی پالیسیاں اس طرح لاگوکریں جس سے کہ ان کے علاقے میں جی آئی مصنوعات کا مفاد محفوظ رہ سکے ۔
یہ پروگرام ایسے زیرتربیت افسران کو ایک ایسا پلیٹ فارم فراہم کرے گا جہاں وہ مجاز پروڈیوسروں اور دستکاروں سے روبرو ہوسکیں گے اور انھیں مصنوعات کی برانڈنگ ، پیکنگ اوراس کی مارکیٹنگ کی منصوبے تیارکرنے کے لئے مختلف علاقوں میں مدد کرسکیں گے ۔ پدم شری اعزاز یافتہ ڈاکٹررجنی کانت ملک بھرمیں جی آئی مصنوعات کی صورت حال اورجی آئی ٹیگنگ کے طریقہ کارکے بارے میں زیرتربیت افسران کو جانکاری فراہم کریں گے ۔4مارچ ، 2021کے انعقاد کے دوران ڈاکٹررجنی کانت ٹیگ حاصل کرنے میں قبائلی پرڈیوسروں اور دستکاروں کودرپیش چیلنجوں کے بارے میں بھی بات کریں گے ۔
ایل بی ایف این اے اے احاطے میں منعقد ہونے جارہے اس پروگرام کے تحت 5مارچ ، 2021کو ٹرائبس انڈیا آوٹ لیٹ کا افتتاح کیاجائے گاجو جی آئی مصنوعات کے ساتھ قبائلی دستکاری اور مصنوعات کی حوصلہ افزائی کرنے اور ان کے لئے مارکیٹنگ کرنے کا کام کرے گا۔ اس مہوتسوکے دوسرے دن 5مارچ ، 2021کوایک اور پروگرام قابل توجہ رہے گا، وہ پروگرام ہے ٹرائیفیڈ جیکٹ کالانچ جو روایتی جیومیٹرک ای کاربنائی اسٹائل میں پوچم پلّی کے بنکروں کے ذریعہ تیارکی گئی ہے ۔
اس کے علاوہ اس دوروزہ پروگرام میں ثقافتی شواور ایک کھانے کا فیسٹول کااہتمام کیاجائے گا ، جس میں قبائلی ثقافت اور کھانوں کو بھی پیش کیاجائے گا۔
دستکاری ،ہینڈلوم مصنوعات سمیت اندرون ملک تیارکردہ مصنوعات کی ہندوستان میں ایک مالامال ثقافت رہی ہے ۔ اسی سلسلے میں جیوگرافیکل انڈی کیشن یعنی جی آئی ٹیگنگ اوراہم ہوجاتی ہے ۔ کسی مخصوص علاقے میں پروڈکٹس کے لئے جیوگرافیکل انڈیکیشن کے اندران اور اس کے تحفظ سے پیداوارکرنے والوں اور دستکاروں کو حوصلہ ملتاہے اورایسے مصنوعات کی تجارت میں مصروف تاجر اپنی تجارت کو قومی اوربین الاقوامی سطح پر توسیع دینے کے لئے حوصلہ پاتے ہیں ، ہندوستان کے کچھ پروڈکٹس عالمی سطح پر مشہورہیں ۔ جن میں ڈارجلنگ کی چائے ، میسورکاریشم ، چندریری ساڑی ، بنارسی بروکیڈ ، پوچم پلی ، مصالحوں کی اقسام ، اڈیشہ کا پٹ چتر، ورلی پینٹنگ ، اراکوگھاٹی کی کافی ، کلو کی شال اورجے پورکے نیلے برتن ، ناگامرچ ، سمیت کئی دیگرپروڈکٹس شامل ہیں ۔
ملک بھرکے مختلف قبائلی گروپوں کے ذریعہ صدیوں سے پیداکئے جارہے سودیشی پروڈکٹس کو فروغ دینے ، ان کی حوصلہ افزائی کرنے اوران کی مارکیٹنگ کرنے کے لئے ٹرائفیڈ قومی نوڈل ایجنسی ہے اور اس سمت میں وہ بڑے پیمانے پرکام کررہی ہے ۔ ٹرائفیڈ پہلے سے ہی 50جی آئی پروڈکٹس کی مارکیٹنگ کررہی ہے اورقبائلی فروخت کنندگان کومجاز فروخت کنندگان کے طورپر رجسٹریشن کرنے کے لئے بڑے قدم اٹھارہی ہے ، ساتھ ہی جی آئی پروڈکٹس کے مجاز فروخت کنندگان کانیاآدھاربھی تیارکررہی ہے ۔ان کوششوں سے فروخت کنندگان کوپیداوارکرنے والوں تک رسائی اور پیداوارکرنے والوں کو فروخت کنندگان تک رسائی حاصل کرنے میں اضافہ ہوگا۔ ٹرائفیڈ ایسے نئے پروڈکٹس کی شناخت کرنے کا بھی کام کررہی ہے ، جن کی جی آئی ٹیگنگ ہوسکتی ہے اور اس نے اب تک ایسے 54پروڈکٹس کو نشانزد کیاہے ۔
ٹرائفیڈ قبائلی لوگوں کی آمدنی اورذریعہ معاش بہترکرنے کے لئے لگاتارکام کررہی ہے ،ساتھ ہی ان کے طرز بودوباش اور روایتوں کو بھی تحفظ فراہم کرنے کام کررہی ہے ۔